als_Latn dik_Latn sag_Latn
Menduh Thaçi konfirmoi se ka bisedime me kryeministrin Nikolla Gruevski për hyrjen e PDSH-së në Qeveri, por se ende nuk janë definuar postet ministrore dhe ato të drejtorëve nëpër institucionet shtetërore të cilat do t’i kishte fituar partia e tij. Deri në këto bisedime ende nuk kanë arritur.
“Bisedojmë me kryeministrin po ende nuk kemi mbërri në atë pikë. Janë shumë tema të cilat bisedohen dhe mendoj se nuk është korrekte para se të përfundojnë këto bisedime me i nxjerr. Mirëpo mund ta keni parasysh ne kemi dy prioritete shumë të mëdha si parti. Procesin integrues dhe çështjen e platformës politike. Të tjerat, mendoj se janë më të lehta”, deklaroi Menduh Thaçi, kryetar i PDSH-së.
Në pyetjen e Alsat M për atë se si i komenton regjistrimet nga bombat e Zaevit, ku dëgjohet se do t’i qëndrojë besnik deri në vdekje Sasho Mijalkovit, Thaçi përmendi gjoja vazhdimin e bisedës, që sot nëpër rrjetat sociale e publikuan bashkë partiakët e tij, që shkaktoi jo vetëm dyshime për autenticitetin, por edhe ironi për përpjekje jo të shkathtë për montim.
“Normalisht më vjen keq dhe kërkova ndjesë për atë fjalor që paraqitet dhe unë do të flas drejtë se ato sharje janë të vërteta, nuk mund ti iki të vërtetës. Megjithatë është pjesë e një emocioni shumë të fuqishëm,të një lufte të fuqishme që kemi si parti dhe unë si drejtues i partisë për ta mbrojt platformën e partisë, të tjerat çka thotë ai vogëlushi janë plotësisht të pavërteta”, tha Menduh Thaçi, kryetar i PDSH-së.
Në lidhje me Zijadin Selën dhe paralajmërimet për kongres të rregullt të PDSH-së më 21 mars, Thaçi shkurt u përgjigj: “Tanimë gjatë kohë nuk mendoj për të”. Menduh Thaçi në Strugën mori pjesë në hapjen e një shtabi të ri komunal të partisë. Miki Trajkovski
als_Latn als_Latn als_Latn als_Latn als_Latn